Double Indemnity (ffilm)

Film noir Americanaidd o 1944 yw Double Indemnity a gyfarwyddwyd gan Billy Wilder a chynhyrchwyd gan Buddy DeSylva a Joseph Sistrom. Ysgrifennodd Wilder a Raymond Chandler y sgript yn seiliedig ar y nofel fer Double Indemnity gan James M. Cain.

Mae'r ffilm yn serennu Fred MacMurray fel dyn yswiriant, Barbara Stanwyck fel gwraig sydd am i'w gŵr farw, ac Edward G. Robinson fel aseswr ceisiadau. Mae'r term double indemnity, indemniad ddwbl yn Gymraeg, yn cyfeirio at gymal mewn polisi yswiriant bywyd sy'n dyblu gwerth y taliad os yw'r farwolaeth yn ddamweiniol.

Derbynodd glod gan feirniaid ffilm, a chafodd ei henwebu am saith o Wobrau'r Academi, er ni enillodd yr un. Ystyrir Double Indemnity yn glasur o sinema'r Unol Daleithiau, ac yn batrwm o film noir a osododd safonau i ffilmiau'r genre honno.

 Cyfeiriadau 

Categori:Ffilmiau 1944
Categori:Ffilmiau a gyfarwyddwyd gan Billy Wilder
Categori:Ffilmiau cyffro trosedd Saesneg o'r Unol Daleithiau
Categori:Ffilmiau du-a-gwyn o'r Unol Daleithiau
Categori:Ffilmiau Paramount Pictures
Categori:Ffilmiau sydd a'u stori wedi'i lleoli yn Los Angeles
Categori:Ffilmiau a seiliwyd ar nofel